|  |
| --- |
| **ODREĐIVANJE OBJEKATA ZA PROIZVODNJU ŽIVOTNIH NAMIRNICA PUTEM INDUSTRIJSKIH POSTROJENJA I UREĐAJA I IZDAVANJE SANITARNE SAGLASNOSTI****Zakon o sanitarnom nadzoru***član 17 stav 1 tačka 3)* |

**Sanitarni inspektori izdaju sanitarnu saglasnost na idejni projekat, odnosno sanitarnu saglasnost za korišćenje objekata, ukoliko se radi o objektima u izgradnji, odnosno objektima u rekonstrukciji a namenjeni su za proizvodnju životnih namirnica putem industrijskih postrojenja i uređaja**

"U prilogu ovog dopisa dostavlja se prečišćen Izvod iz Klasifikacije delatnosti, kojim su obuhvaćene sve delatnosti koje se obavljaju u objektima za proizvodnju životnih namirnica putem industrijskih postrojenja i uređaja i za koje će, u skladu sa članom 17 stav 1 tačka 3) Zakona o sanitarnom nadzoru ("Sl. glasnik RS", br. 125/2004 - dalje: Zakon), sanitarni inspektori izdavati sanitarnu saglasnost na idejni projekat, odnosno sanitarnu saglasnost za korišćenje objekata, ukoliko se radi o objektima u izgradnji, odnosno objektima u rekonstrukciji.

Napominjemo takođe, da su sve navedene delatnosti utvrđene u Zakonu o klasifikaciji delatnosti i o registru jedinica razvrstavanja ("Sl. list SRJ", br. 31/96, 34/96 - ispr., 12/98, 59/98 i 74/99) i to u delu - sektor G - Odeljak Prerađivačka industrija.

Propisane sanitarne saglasnosti izdavaće se dakle, samo za objekte u kojima će se obavljati neka od navedenih delatnosti čiji proizvod nastaje u različitim tehnološkim postupcima za čije izvođenje se neposredno koriste industrijska postrojenja i uređaji, odnosno za objekte u kojima se kao proizvodna oprema koriste industrijska postrojenja i uređaji. Objekti moraju biti namenjeni za obavljanje proizvodne, odnosno prerađivačke delatnosti, što podrazumeva da se dobijeni proizvodi stavljaju u promet samo preko drugih subjekata registrovanih za vršenje prometa.

Ovo uputstvo se neće primenjivati na objekte u kojima se obavlja ugostiteljska delatnost (bez obzira na obim proizvodnje u njima), kao ni na objekte (radnje) registrovane za promet i usluživanje korisnika (poslastičarske radnje, pekarske radnje, burekdžinice, koradžijske radnje i sl.).

Istovremeno ovo uputstvo se neće primenjivati ni na objekte u kojima se, u skladu sa Pravilnikom o određivanju poslova koji se smatraju umetničkim i starim zanatima, odnosno poslovima domaće radinosti ("Sl. glasnik RS", br. 86/2002), obavljaju poslovi koji se smatraju:

- starim zanatima;

- poslovima domaće radinosti;

- zanatima koji se obavljaju na tradicionalan način.

Izvod iz Klasifikacije delatnosti, odnosno klasifikacija objekata za koje se, prema navedenim delatnostima, izdaju propisane sanitarne saglasnosti sledi u daljem tekstu:

|  |  |  |
| --- | --- | --- |
|  | **Sektor G** | **PRERAĐIVAČKA INDUSTRIJA** |
|  | **Podsektor GA** | **Proizvodnja prehrambenih proizvoda, pića i duvana** |
|  |  |  |  |  |  |
| 15 |  |  |  |  | Proizvodnja prehrambenih proizvoda i pića |
|  | 151 |  |  |  | Proizvodnja, obrada i konzervisanje mesa i proizvoda od mesa |
|  |  | 1511 |  | 15110 | Proizvodnja, obrada, hlađenje i zamrzavanje životinjskog mesa |
|  |  |  |  |  | Ova delatnost obuhvata: |
|  |  |  |  |  | - proizvodnju svežeg, rashlađenog ili smrznutog mesa, u trupovima |
|  |  |  |  |  | - proizvodnju svežeg, rashlađenog ili smrznutog mesa, u komadima |
|  |  |  |  |  | Ova delatnost obuhvata i: |
|  |  |  |  |  | - proizvodnju jestivih životinjskih masti |
|  |  |  |  |  | - preradu životinjskih iznutrica: |
|  |  |  |  |  | - proizvodnju mesnog brašna i mesne mase |
|  |  | 1512 |  | 15120 | Proizvodnja, obrada, hlađenje i zamrzavanje živinskog i zečijeg mesa |
|  |  |  |  |  | Ova delatnost obuhvata: |
|  |  |  |  |  | - klanje živine i zečeva |
|  |  |  |  |  | - obradu živinskog i zečijeg mesa |
|  |  |  |  |  | - proizvodnju svežeg ili smrznutog živinskog i zečijeg mesa, u pojedinačnom pakovanju |
|  |  | 1513 |  | 15130 | Prerada životinjskog i živinskog mesa |
|  |  |  |  |  | Ova delatnost obuhvata: |
|  |  |  |  |  | - proizvodnju sušenog, soljenog ili dimljenog mesa |
|  |  |  |  |  | - proizvodnju mesnih prerađevina: kobasice, salame, krvavice i džigernjače, salfalade, bolonjske kobasice, kuvane svinjske kobasice, paštete, kuvana šunka, mesni sokovi i dr. |
|  |  |  |  |  | - proizvodnju polugotovih i gotovih jela od mesa (konzerve i dr.) |
|  | 152 | 1520 |  | 15200 | Prerada i konzervisanje ribe i proizvoda od ribe |
|  |  |  |  |  | Ova delatnost obuhvata: |
|  |  |  |  |  | - konzervisanje ribe, ljuskara i mekušaca zamrzavanjem, dubokim zamrzavanjem, sušenjem, dimljenjem, soljenjem, stavljanjem u salamuru, stavljanjem u konzerve i dr. |
|  |  |  |  |  | - proizvodnju proizvoda od ribe, ljuskara i mekušaca: kuvana riba, riblji fileti, ikra, kavijar, zamene za kavijar i dr. |
|  |  |  |  |  | - proizvodnju polugotovih jela od ribe |
|  |  |  |  |  | Ova delatnost obuhvata i: |
|  |  |  |  |  | - preradu i konzervisanje ribe na brodovima kojima je to jedina delatnost |
|  |  |  |  |  | - preradu i konzervisanje ribe na brodovima koji se istovremeno bave i ulovom i preradom i konzervisanjem ribe, proizvodnju ulja i masti iz morskih sirovina, |
|  |  |  |  |  | - proizvodnju ribljih supa, |
|  | 153 |  |  |  | Prerada i konzervisanje voća i povrća  |
|  |  | 1531 |  | 15310 | Prerada i konzervisanje krompira |
|  |  |  |  |  | Ova delatnost obuhvata: |
|  |  |  |  |  | - proizvodnju polugotovog smrznutog krompira |
|  |  |  |  |  | - proizvodnju sušenog pirea od krompira  |
|  |  |  |  |  | - proizvodnju pomfrita i sličnih proizvoda |
|  |  |  |  |  | - proizvodnju čipsa (vruskavog krompira) |
|  |  |  |  |  | - proizvodnju brašna, prekrupe i dr. od krompira |
|  |  |  |  |  | Ova delatnost obuhvata i: |
|  |  |  |  |  | - industrijsko ljušćenje krompira |
|  |  | 1532 |  | 15320 | Proizvodnja sokova od voća i povrća |
|  |  |  |  |  | Ova delatnost obuhvata: |
|  |  |  |  |  | - proizvodnju čistih sokova od voća ili povrća |
|  |  | 1533 |  | 15330 | Prerada i konzervisanje voća i povrća, na drugom mestu nepomenuti |
|  |  |  |  |  | Ova delatnost obuhvata: |
|  |  |  |  |  | - konzervisanje voća, plodova orahoplodnica ili povrća zamrzavanjem, sušenjem, stavljanjem u ulje ili sirće, stavljanjem u konzerve i dr. |
|  |  |  |  |  | - proizvodnju prehrambenih proizvoda od voća ili povrća |
|  |  |  |  |  | - proizvodnju džema, marmelade, voćnih želea i drugih pihtijastih masa |
|  |  |  |  |  | - proizvodnju gotovih jela od povrća |
|  | 154 |  |  |  | Proizvodnja biljnih i životinjskih ulja i masti |
|  |  | 1541 |  | 15410 | Proizvodnja sirovih ulja i masti |
|  |  |  |  |  | Ova delatnost obuhvata: |
|  |  |  |  |  | - proizvodnju sirovih biljnih ulja: maslinovo, sojino, palmino, suncokretovo ulje, ulje iz pamučnog semena, ulje od repice ili slačice, laneno ulje i dr. |
|  |  |  |  |  | - proizvodnju neodmašćenog brašna i prekrupe mlevenjem uljanog semenja, plodova uljanih orahoplodnica i uljanih koštica i dr. |
|  |  |  |  |  | Ova delatnost obuhvata i: |
|  |  |  |  |  | - proizvodnju ribljeg ulja i ulja od morskih sisara. |
|  |  | 1542 |  | 15420 | Proizvodnja rafiniranih ulja i masti |
|  |  |  |  |  | Ova delatnost obuhvata: |
|  |  |  |  |  | - proizvodnju rafiniranih biljnih ulja: maslinovo, sojino i dr. |
|  |  |  |  |  | - obradu biljnih ulja duvanjem, kuvanjem, oksidacijom, polimerizacijom, dehidratacijom, hidrogenizacijom i dr. |
|  |  |  |  |  | - proizvodnju ribljeg ulja i ulja od morskih sisara. |
|  |  | 1543 |  | 15430 | Proizvodnja margarina i sličnih jestivih masti |
|  |  |  |  |  | Ova delatnost obuhvata: |
|  |  |  |  |  | - proizvodnju margarina i sličnih namaza |
|  |  |  |  |  | - proizvodnju mešanih masnoća za kuvanje |
|  | 155 |  |  |  | Prerada i konzervisanje mleka |
|  |  | 1551 |  | 15510 | Proizvodnja mlečnih proizvoda |
|  |  |  |  |  | Ova delatnost obuhvata: |
|  |  |  |  |  | - proizvodnju svežeg tečnog mleka, pasterizovanog, sterilizovanog i homogenizovanog |
|  |  |  |  |  | - proizvodnju pavlake od svežeg mleka, pasterizovanog, sterilizovanog i homogenizovanog |
|  |  |  |  |  | - proizvodnju mleka u prahu ili kondenzovanog mleka, zaslađenog ili nezaslađenog |
|  |  |  |  |  | - proizvodnju maslaca |
|  |  |  |  |  | - proizvodnju jogurta |
|  |  |  |  |  | - proizvodnju sira i urde |
|  |  |  |  |  | - proizvodnju surutke |
|  |  |  |  |  | - proizvodnju kazeina, mlečnog šećera (laktoze) i dr. |
|  |  | 1552 |  | 15520 | Proizvodnja sladoleda i drugih smrznutih smesa |
|  |  |  |  |  | Ova delatnost obuhvata: |
|  |  |  |  |  | - proizvodnju sladoleda i drugih jestivih smrznutih smesa kao što je šerbet |
|  | 156 |  |  |  | Proizvodnja mlinskih proizvoda, skroba i proizvoda od skroba |
|  |  | 1561 |  | 15610 | Proizvodnja mlinskih proizvoda |
|  |  |  |  |  | Ova delatnost obuhvata: |
|  |  |  |  |  | - mlevenje žita: proizvodnja brašna, griza, prekrupe ili peleta od pšenice, raži, ovsa, kukuruza i drugih žita |
|  |  |  |  |  | - obradu pirinča: proizvodnja blanširanog, poliranog, glaziranog, delimično kuvanog ili konvertovanog pirinča |
|  |  |  |  |  | - proizvodnju pirinčanog brašna |
|  |  |  |  |  | - mlevenje povrća: proizvodnja brašna i prekrupe od sušenog mahunastog povrća, korenja, gomolja ili jestivih plodova orahoplodnica |
|  |  |  |  |  | - proizvodnju žitnih obroka |
|  |  |  |  |  | - proizvodnju mešavine brašna pripremljene za hleb, kolače, sitno suvo pecivo, palačinke i dr. |
|  |  | 1562 |  | 15620 | Proizvodnja skroba i proizvoda od skroba |
|  |  |  |  |  | Ova delatnost obuhvata: |
|  |  |  |  |  | - proizvodnju skroba od pirinča, krompira, kukuruza i dr. |
|  |  |  |  |  | - vlažno mlevenje žitarica |
|  |  |  |  |  | - proizvodnju glukoze, sirupa od glukoze, maltoze i dr. |
|  |  |  |  |  | - proizvodnju glutena |
|  |  |  |  |  | - proizvodnju tapioke i dr. |
|  | 158 |  |  |  | Proizvodnja ostalih prehrambenih proizvoda |
|  |  | 1581 |  |  | Proizvodnja hleba, peciva, kolača i drugih nekonzervisanih proizvoda od testa |
|  |  |  |  | 15811 | Proizvodnja hleba i peciva |
|  |  |  |  |  | Ova delatnost obuhvata: |
|  |  |  |  |  | - proizvodnju hleba i peciva |
|  |  |  |  | 15812 | Proizvodnja svežih kolača i drugih nekonzervisanih proizvoda od testa |
|  |  |  |  |  | Ova delatnost obuhvata: |
|  |  |  |  |  | - proizvodnju svežih testenina, kolača, torti, pita i dr. |
|  |  | 1582 |  |  | Proizvodnja dvopeka i keksa; proizvodnja peciva, kolača i drugih konzervisanih proizvoda od testa |
|  |  |  |  | 15821 | Proizvodnja keksa |
|  |  |  |  |  | Ova delatnost obuhvata: |
|  |  |  |  |  | - proizvodnju keksa |
|  |  |  |  | 15822 | Proizvodnja dvopeka, konzervisanog peciva, kolača i drugih konzervisanih proizvoda od testa |
|  |  |  |  |  | Ova delatnost obuhvata: |
|  |  |  |  |  | - proizvodnju dvopeka i "suvih" pekarskih proizvoda |
|  |  |  |  |  | - proizvodnju konzervisanih proizvoda od testa i konzervisanih kolača |
|  |  |  |  |  | - proizvodnju slatkih ili slanih proizvoda za grickanje |
|  |  | 1583 |  | 15830 | Proizvodnja šećera |
|  |  |  |  |  | Ova delatnost obuhvata: |
|  |  |  |  |  | - proizvodnju i rafinaciju šećera ili supstituta šećera iz sokova trske, repe, javora, palme i dr. |
|  |  | 1584 |  |  | Proizvodnja kakaa, čokolade i konditorskih proizvoda |
|  |  |  |  | 15841 | Proizvodnja kakaa, čokolade i čokoladnih proizvoda |
|  |  |  |  |  | Ova delatnost obuhvata: |
|  |  |  |  |  | - proizvodnju kakaa, kakao-maslaca, kakao-masti, kakao-ulja i dr. |
|  |  |  |  | 15842 | Proizvodnja bonbona i drugih konditorskih proizvoda |
|  |  |  |  |  | Ova delatnost obuhvata: |
|  |  |  |  |  | - proizvodnju konditorskih proizvoda |
|  |  |  |  |  | - proizvodnju guma za žvakanje |
|  |  |  |  |  | - konzervisanje u šećeru voća, plodova orahoplodnica, kora od voća i drugih delova biljaka |
|  |  | 1585 |  | 15850 | Proizvodnja makarona, rezanaca, kuskusa i sličnih proizvoda od brašna |
|  |  |  |  |  | Ova delatnost obuhvata: |
|  |  |  |  |  | - proizvodnju testenina kao što su makarone i rezanci, kuvani ili nekuvani, punjeni ili nepunjeni |
|  |  |  |  |  | - proizvodnju kuskusa i dr. |
|  |  | 1586 |  | 15860 | Prerada čaja i kafe |
|  |  |  |  |  | Ova delatnost obuhvata: |
|  |  |  |  |  | - dekofeiniziranje i prženje kafe |
|  |  |  |  |  | - proizvodnju proizvoda od kafe: |
|  |  |  |  |  | - mlevena kafa |
|  |  |  |  |  | - instant-kafa (rastvorljiva kafa) |
|  |  |  |  |  | - ekstrakti i koncentrati kafe - proizvodnju zamena za kafu |
|  |  |  |  |  | - proizvodnju mešavine čaja i mate čaja |
|  |  |  |  |  | - pakovanje čaja, uključujući i pakovanje u kesice |
|  |  | 1587 |  | 15870 | Proizvodnja začina i drugih dodataka hrani |
|  |  |  |  |  | Ova delatnost obuhvata: |
|  |  |  |  |  | - proizvodnju začina, sosova i drugih dodataka: |
|  |  |  |  |  | - majonez, brašno i griz od slačice, senf i dr. |
|  |  |  |  |  | - proizvodnju kuhinjske soli. |
|  |  | 1588 |  | 15880 | Proizvodnja homogenizovanih hranljivih preparata i dijetetske hrane |
|  |  |  |  |  | Ova delatnost obuhvata: |
|  |  |  |  |  | - proizvodnju hrane za posebne dijetetske svrhe: |
|  |  |  |  |  | - hrana za odojčad |
|  |  |  |  |  | - mlečna i druga dopunska hrana |
|  |  |  |  |  | - hrana za bebe |
|  |  |  |  |  | - niskokalorična hrana i hrana sa smanjenom kaloričnom vrednošću namenjena za regulisanje telesne težine |
|  |  |  |  |  | - dijetalna hrana za specijalne medicinske svrhe |
|  |  |  |  |  | - hrana sa smanjenim sadržajem natrijuma, uključujući i dijetalne soli sa smanjenim sadržajem natrijuma ili bez natrijuma |
|  |  |  |  |  | - hrana bez glutena |
|  |  |  |  |  | - hrana za upotrebu pri jakim fizičkim naporima, posebno za sportiste |
|  |  |  |  |  | - hrana za dijabetičare i dr. |
|  |  | 1589 |  | 15890 | Proizvodnja ostalih prehrambenih proizvoda, na drugom mestu nepomenuta |
|  |  |  |  |  | Ova delatnost obuhvata: |
|  |  |  |  |  | - proizvodnju supa i čorbi |
|  |  |  |  |  | - proizvodnju sirćeta, kvasca, jaja u prahu i dr. |
|  |  |  |  |  | - prženje plodova orahoplodnica, proizvodnju prehrambenih proizvoda s plodovima orahoplodnica i proizvodnja namaza, kao što su čokoladni prelivi za hleb i dr. |
|  | 159 |  |  |  | Proizvodnja pića |
|  |  | 1591 |  | 15910 | Proizvodnja destilovanih alkoholnih pića |
|  |  |  |  |  | Ova delatnost obuhvata: |
|  |  |  |  |  | - proizvodnju destilovanih, pitkih alkoholnih pića: viski, rakija, džin, kordijal (vrsta gorkog likera), liker i dr. |
|  |  | 1592 |  | 15920 | Proizvodnja etil-alkohola iz fermentisanih materijala |
|  |  |  |  |  | Ova delatnost obuhvata: |
|  |  |  |  |  | - proizvodnju etil-alkohola iz fermentisanih materijala |
|  |  | 1593 |  | 15930 | Proizvodnja vina iz svežeg grožđa |
|  |  |  |  |  | Ova delatnost obuhvata: |
|  |  |  |  |  | - proizvodnju vina |
|  |  |  |  |  | - stona vina |
|  |  |  |  |  | - ostala vina |
|  |  |  |  |  | - proizvodnju penušavih vina |
|  |  |  |  |  | - proizvodnju vina od šire |
|  |  | 1594 |  | 15940 | Proizvodnja jabukovače i vina od ostalog voća |
|  |  | 1595 |  | 15950 | Proizvodnja ostalih nedestilovanih fermentisanih pića |
|  |  |  |  |  | Ova delatnost obuhvata:  |
|  |  |  |  |  | - proizvodnju ostalih nedestilovanih fermentisanih pića kao što su medovina, sake (vino od pirinča) i dr. |
|  |  | 1596 |  | 15960 | Proizvodnja piva |
|  |  | 1597 |  | 15970 | Proizvodnja slada |
|  |  | 1598 |  |  | Proizvodnja mineralne vode i osvežavajućih pića |
|  |  |  |  | 15981 | Proizvodnja mineralne vode |
|  |  |  |  |  | Ova delatnost obuhvata:  |
|  |  |  |  |  | - flaširanje vode, uključujući i proizvodnju prirodnih mineralnih voda |
|  |  |  |  | 15982 | Proizvodnja osvežavajućih pića: |
|  |  |  |  |  | Ova delatnost obuhvata: |
|  |  |  |  |  | - proizvodnju osvežavajućih pića: |
|  |  |  |  |  | - bezalkoholne aromatizovane i/ili zaslađene vode: limunada, oranžada, kola i dr. |
|  |  |  |  |  | - osvežavajuća pića s prirodnim ekstraktima: tonik i dr. |
|  |  |  |  |  | - voćni napici |
|  |  |  |  |  | - proizvodnju sirupa |
|  |  |  |  |  | - proizvodnju praškova za osvežavajuća pića |

Osim objekata u kojima će se obavljati napred navedene delatnosti, propisane sanitarne saglasnosti, u skladu sa članom 17 stav 1 tač. 1) do 3) Zakona, izdavaće se i za:

1. objekte u kojima se obavlja zdravstvena delatnost;

2. objekte za javno snabdevanje stanovništva vodom za piće

- svi vodovodi (gradski, seoski, lokalni) i sistemi za javno snabdevanje vodom za piće,

- svi objekti za flaširanje vode za piće.

Za objekte u kojima se pored osnovne - registrovane delatnosti obavlja i određeni vid proizvodnje (centralne kuhinje, odeljenja za pakovanje i prepakivanje životnih namirnica u objektima registrovanim za veletrgovinu i sl.) neće se izdavati propisane sanitarne saglasnosti. Kontrola ispunjenosti propisanih opštih i posebnih uslova u ovim objektima vrši se u redovnom sanitarnom nadzoru nad ovim objektima, sa posebnom pažnjom koja se usmerava upravo na ove delove objekta.

Sve napred navedeno odnosi se samo na objekte koji se grade, odnosno rekonstruišu.

Izuzetak od svega navedenog odnosi se samo na postojeće objekte za koje se, u skladu sa članom 11 Zakona o privatnim preduzetnicima ("Sl. glasnik RS", br. 54/89, 9/90 i "Sl. glasnik RS", br. 19/91, 46/91, 31/93 - odluka USRS, 39/93, 53/93, 67/93, 48/94, 53/95 i 35/2002), izdaje prethodno rešenje sanitarnog inspektora o ispunjenosti sanitarnih uslova za početak rada, do trenutka dok je navedeni zakon na snazi."

**(Uputstvo Ministarstva zdravlja, br. 011-00-147/2004-04 od 22.12.2004. godine)**